钦定古今图书集成/明伦汇编/闺媛典/第070卷 > 洪日升妻潘氏
## 钦定古今图书集成/明伦汇编/闺媛典/第070卷 > 洪日升妻潘氏

按《婺源县志》：“潘氏名祉，年十四，适诸生洪日升。其姒
不端，氏屡谏诫，姒惧为翁姑觉，遂计蔑之以自解。氏
峻绝不可移，遂相恶甚。会日升就旌德试，其姒举私
橐尽匿，乃夜扃户举火，火炽，氏抱女登楼大呼，有一
少年招之曰：‘可附我下’。氏厉声叱之，竟抱女赴火。有
女奴鲍氏自火出，还救氏亦死焉。”